**Vindecarea prin cultură**

*Costel Zăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mă trezesc cu cartea-n mână

și adorm cu ea sub cap

dacă-mi este la-ndemână

de carte nu vreau să scap

Și adorm cu ea sub cap

cartea e destinul meu

ies cu cartea în proțap

mă ridic spre Dumnezeu

Cartea e destinul meu

dacă-mi este la-ndemână

fără carte-i tot mai greu

mă trezesc cu cartea-n mână

Și adorm cu ea sub cap

sunt bolnav o iau drept hap

Costel Zăgan, CEZEISME II